rlitschk/wikidir huggingface dataset:
Octave Mirbeau (* 16. Februar 1848 in Trévières, Frankriek ; † 16. Februar 1917 in Paris, Frankriek) weer en franzöösch Schriever, Dramatiker, Kunstkritiker un Intellektuellen. Le Calvaire (1886) L'Abbé Jules (1888). Sébastien Roch (1890). Le Jardin des supplices (1899). Le Journal d'une femme de chambre (1900). Les 21 jours d’un neurasthénique (1901). La 628-E8 (1907). Dingo (1913). Contes cruels, 1990. Contes drôles (1995). Les Mauvais bergers (1897). Les affaires sont les affaires (1903). Farces et moralités (1904). Le Foyer (1908). Les Dialogues tristes (2007). Lettres de l’Inde (1991). L'Affaire Dreyfus (1991). Combats esthétiques (1993). Combats littéraires (2006). Jean Dréville, Les affaires sont les affaires (1942). Jean Renoir, The Diary of a Chambermaid (1946). Luis Buñuel, Le Journal d'une femme de chambre (1964). Christian Gion, Le Jardin des supplices (1977). Beni Jacquot, Le Journal d'une femme de chambre (2014). Pierre Michel — Jean-François Nivet, Octave Mirbeau, l’imprécateur au cœur fidèle, Librairie Séguier, Paris, 1990. Pierre Michel, Les Combats d’Octave Mirbeau, Annales littéraires de l’Université de Besançon, 1995. Cahiers Octave Mirbeau, n° 1-21, 1994—2014. Société Octave Mirbeau. Dictionnaire Octave Mirbeau. Pierre Michel, Bibliographie d’Octave Mirbeau.
WALL·E is de Titel vun en US-amerikaanschen Animatschoonsfilm ut dat Johr 2008, de vun de Pixar Animation Studios un de Walt Disney Company produzeert worrn is. De Titel betütt sik op de Hööftfigur in den Film, en Roboter, un is de Afkörten för Waste Allocation Load Lifter – Earth-Class („Todeeler för Müll un Lastenhever – Eerdklass“). De utoopsche Film wiest en Vision vun en tokamen Eer, de dör Ümweltversmudden as Naklapp vun den gresigen Massenkonsum un den Müll, de dorut entsteiht, nich mehr bewahnt warrn kann. De Minschen hebbt dorüm al vör lange Tiet en Ruumschipp mit den Naam Axiom boet, dat vullstännig autark is. De verbruukte Eer hebbt se achter sik torüch laten un dorop en Heer vun Müllroboters vun’n Tyyp WALL·E, de den Müll tosamenrümen schüllt. Fief Johren schüll dat duern, man dat Ruumschipp is nich wedder torüch kamen. Nu in’t Johr 2815, sövenhunnert Johren later, is blots noch een vun de Roboters överbleven, de as Protagonist vun den Film deent. Över de Johrhunnerten hett WALL·E sik wieterentwickelt un so wat as en egen Bewusstwesen kregen. Dat geiht so wiet, dat WALL·E in de Laag is, sülvststännig na Ersatzdeelen to söken. Ok annere Saken, de em intresseren doot,
Thomas Schroue weer en dörptschen Koopmann un Politiker. He weer Raadsmann un 1488 un 1499 Börgermeester von Dörpt. Schroue weer von August bet Dezember 1494 Baad för den Hanse op en Reis na Moskau, von de he en op Middelsassisch schreven Reisbericht maakt hett. Ok en russ’sch Spraakbook hett he schreven, dat wi vondaag aver bloot noch as Einn Russisch Buch in en hoochdüütsch Översetten von 1546 kennt. Dat Book is liekers en wichtigen Born för de Spraakwetenschop. Vergliekbore Böker sünd dat anonyme Ein Rusch Boeck un dat Book von Tönnies Fonne. Normdaten: GND: 119310406 (OGND, AKS) | LCCN: nr94012729 | VIAF: 3575156374131507710005/ 77122798, 3575156374131507710005 | Wikipedia-Personensöök
Eberhard Piltz (* 22. Oktober 1942 in Königsbarg; † 20. November 2011 in München) weer en düütsch Journalist un van 1999 bis 2007 Baas vun dat ZDF-Studio in Washington, D.C. Piltz studeer Geschichte, Politik un Zeitungswetenschapen in München. Van 1965 bit 1970 weer Eberhard Piltz Redakteur bi Bayerischen Rundfunk. In de Johren 1970 bit 1974 weer he Redakteur un stellvertreten Redaktschoonsleiter vun dat BR-Magazin Report München un wurr ansluutend bit 1982 Leiter vun dat ARD-Studio Tel Aviv. Bit 1985 weer he denn Baas vun dat ARD-Studio in Rom un van 1985 bit 1989 stellvertreten Leiter vun dat ARD-Studio Bonn un Moderater vun de Reeg Bericht aus Bonn. Siet 1989 weer Eberhard Piltz bi dat ZDF, bit 1993 weer he Leiter vun dat ZDF-Studio in Paris un togliek 1992 bit 1993 Chefreporter vun dat ZDF. As Baas vun de ZDF-Hööftredakschoon Aktuelles un Moderator vun dat heute-journal weer Piltz van 1993 bit 1997 tätig. Van 1997 bit 1999 weer he weer Leiter vun dat ZDF-Studio in Rom un van 1999 bit to de Inträe in de Ruhestand in Oktober 2007 weer he Leiter vun dat ZDF-Studio in Washington. Siet 2007 weer Piltz Perfesser an de Hoochschool för Feernsehn un Film München un
Giovanni Antonio Pandolfi Mealli (* um 1620 rüm; † um 1669 rüm), is en Komponisten un Vigelienspeler ut Italien ween. Dat is nich bekannt, wo he boren oder sturven is. Eenmol is wat vun em to hören an den Habsborger Hoff in Innsbruck. Dor geiht dat um sien Verdeenst vun 200 Gulden in't Johr. In dat Civico Museo vun Bologna finnt sik de beiden Sammlungen vun 6 Sonaten opus 3 un opus 4 for Vigelien un Generalbass. Se sünd 1660 bi Michael Wagner ut Innsbruck druckt wurrn. De eersten 6 Sonaten hett Mealli de Förstin vun dat Land Tirol toegent, dat weer Anna vun Medici, de annern sess hett he to Ehren vun Arzhartog Siegmund Franz rutgeven. De enkelten Sonaten sünd nömmt na de Musikers, de mit em an den Hoff togange ween sünd, as Antonio Maria Viviani La Viviana, Antonio Castello La Castelle, Antonio Cesti La Cesta un annere. Noten vun de Sonaten op.3 un op. 4 up de Webstäe Musikland Tirol
Bleibtreu is de Familiennaam von Abraham Bleibtreu (1775–1852), düütschen Bargboünnernehmer, Amalie Bleibtreu (1835–1917), öösterrieksche Schauspelerin, Bruno Schmidt-Bleibtreu (1926–2018), düütschen Staatsrechtler un Ministeriaaldirekter, Erika Bleibtreu (* 1940), öösterrieksche Ooldorientalistin, Georg Bleibtreu (1828–1892), düütschen Maler, Gisela Bleibtreu-Ehrenberg (* 1929), düütsche Soziologin, Hedwig Bleibtreu (1868–1958), öösterrieksche Schauspelerin, Hermann Bleibtreu (1821–1881), düütschen Chemiker un Utfinner, Hermann Bleibtreu (1889–1977), düütschen Maschinenboinschenör, Karl Bleibtreu (1859–1928), düütschen Schriever, Leopold Bleibtreu (1777–1839), düütschen Bargwarks- un Fabrikbesitter, Leopold Carl Bleibtreu (1796–1865), düütschen Pädagoog un Mathematiker, Ludwig Otto Bleibtreu (1752–1820), düütschen Fabrikant, Max Bleibtreu (1861–1939), düütschen Physioloog, Maximiliane Bleibtreu (1870–1923), öösterrieksche Schauspelerin, Monica Bleibtreu (1944–2009), öösterrieksche Schauspelerin, Moritz Bleibtreu (* 1971), düütschen Schauspeler, Otto Bleibtreu (1904–1959), düütschen Jurist un Verwaltungsbeamten, Renate Bleibtreu (* 1942), öösterrieksche Översetterin, Renato Attilio Bleibtreu (1893–1964), öösterriekschen Schriever un Theaterdirekter, Sigmund Bleibtreu (1819–1894), öösterriekschen Schauspeler un Offzeer. Kiek ok bi: Villa Bleibtreu. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Eenheidsplural is en Kennteken von de neddersassische Spraak. Dat neddersassische billt de Pluralformen von dat Verb in de Nutied op -t oder -en: wi maakt/maket, ji maakt/maket, se maakt/maket (in de olen Stammrebeden von de Sassen: Holsteen, Noordneddersassen, Oostfalen, Westfalen); wi maken, ji maken, se maken (in dat Oostnedderdüütsche, in Sleswig, de Veluwe, en deel von Salland, en Deel von Noordhessen, Oostfreesland, Stellingwarven un Grünneng). Dat maakt also keen Ünnerscheed twischen de dree Personen wi, ji un se un ünnerscheedt sik dor von dat Hoochdüütsche, dat twee Formen hett, eenmaal -t un tweemaal -en: wir machen, ihr macht, sie machen. Dat Nedderlandsche harr jüstso von öllers twee Formen: wij maken, jij maakt, zij maken. Vondaag bruukt dat Nedderlandsche de Form jij maakt aver nich mehr un hett as ne’e Höflichkeitsform jullie maken inföhrt. Dorüm lett dat nu so, as wenn dat Nedderlandsche ok en Eenheidsplural harr. Ans kummt de Eenheidsplural blots in dat Alemannsche vör. De Isogloss löppt von et noorden von de Veluwe na de Ole Iessel, över de Grenz na Düütschland. Hier trennt de Lien Westfalen von de Region Nedderrhien. De Isogloss warrt ok Rhien-Iessel-Lien nöömt, aver de Isogloss beröhrt de Ne’e Iessel blots an een Punkt
Gerhard „Gerd“ Strack (* 1. September 1955 in Kerpen; † 21. Mai 2020) weer en düütsch Footballspeler. Gerd Strack hett sein Karriere bi SV Glückauf Habbelrath anfungen und is denn för Frechen 20 uploopen. Strack weer en koppballstarker Binnenverteidiger vun den Vereen 1. FC Köln. Tüschen 1974 un 1985 hett he för de Kölner 261 Bundsligaspelen makt. Dreemal hett he mit sien Vereen den DFB-Pokal wunnen. Dorto wurr he 1978 ok noch düütsch Meester. In de Saison 1987/88 hett he denn noch för Fortuna Düsseldörp in de Tweet Bundsliga noch en paar Spelen makt. 1982 hett he sien eerst vun teihn Lännerspelen makt un dorbi een Door schaaten, aber dat weer en ganz wichtig Door. Bi de Qualifikatschoon för de Europameesterschap 1984 hett he in de 80. Minüüt dat 1:0 Siegdoor tegen de Mannschap vun Albanien schaaten. Mit dissen Zittersieg weer de düütsch Mannschap denn ok qualifizeert. Bi de Europameesterschap keem he aber nich to'n Insatz. He is an en Hartinfart storven. Gerhard Strack bi Fußballdaten.de Gerhard Strack bi Fußball.de
Marco Antonio Ferro (* nah 1600; † 1662 in Wien) is en italieenschen Komponisten un Lutenspeler ut de Tied vun dat Barock ween. Marco Antonio Ferro is in Wien as Lutenspeler togange ween. In dat Woort vorweg vun de eenzigste Sammlung vun siene Warke hett he sik sülms as „Cavalier Aurato“ (Ridder vun’n Gollen Sporen) betekent un hett sik „Conte Palatino Cesarea“ nömmt. Vundeswegen hett he sachs to de högern Hofflüde vun Kaiser Ferdinand III. tohöört. Wo Ferro herkamen dö, dor weet wi nix over. Siene Musik is in den Stil vun Venedig komponeert. In de Johre vun 1642 bit 1652 un denn wedder vun Oktober 1658 bit 1662 hett he to de Hoffkapell vun Wien tohöört. Dat eenzig bekannte Wark vun em is de Sammlung „Sonate a due, tre, quattro strumenti e basso continuo“ Op.1. Dat is 1649 in Venedig druckt wurrn. Dor hannelt sik dat um 12 Sonaten vun een Satz bi. As dat in den dormoligen Stil begäng is, besteiht jede Sonaat ut veer bit fiev Sektschonen. Dor wesselt sik homophone lansame Deele in af mit Adagios, de as Fugen holen sünd. All siene Warke sünd, vun de Kompositschoon ut bekeken, tämlich slicht holen. In de 6.
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 250er v. Chr. | 240er v. Chr. | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | ► ◄◄ | ◄ | 230 v. Chr. | 229 v. Chr. | 228 v. Chr. | 227 v. Chr. | 226 v. Chr. | 225 v. Chr. | 224 v. Chr. | 223 v. Chr. | 222 v. Chr. | ► | ►► De Koloss vun Rhodos geiht bi en Eerdbeven in'n Dutt (annere Borns snackt vun 227 oder 224 v. Chr.).
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 250er v. Chr. | 240er v. Chr. | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | ► ◄◄ | ◄ | 231 v. Chr. | 230 v. Chr. | 229 v. Chr. | 228 v. Chr. | 227 v. Chr. | 226 v. Chr. | 225 v. Chr. | 224 v. Chr. | 223 v. Chr. | ► | ►► De Koloss vun Rhodos geiht bi en Eerdbeven in'n Dutt (annere Borns snackt vun 226 oder 224 v. Chr.).
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 250er v. Chr. | 240er v. Chr. | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | ► ◄◄ | ◄ | 232 v. Chr. | 231 v. Chr. | 230 v. Chr. | 229 v. Chr. | 228 v. Chr. | 227 v. Chr. | 226 v. Chr. | 225 v. Chr. | 224 v. Chr. | ► | ►► De Bund vun Achaia unner den Strategen Aristomachos vun Argos geiht gegen Sparta vor.
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 250er v. Chr. | 240er v. Chr. | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | ► ◄◄ | ◄ | 233 v. Chr. | 232 v. Chr. | 231 v. Chr. | 230 v. Chr. | 229 v. Chr. | 228 v. Chr. | 227 v. Chr. | 226 v. Chr. | 225 v. Chr. | ► | ►► In Makedonien kummt Antigonos III. an de Macht, toeerst as Regenten for den minnerjöhrigen Philipp IV.. Hamilkar Barkas, Feldherr vun Karthago in Spanien (* um 270 v. Chr. rüm)
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 260er v. Chr. | 250er v. Chr. | 240er v. Chr. | 230er v. Chr. | 220er v. Chr. | 210er v. Chr. | 200er v. Chr. | ► ◄◄ | ◄ | 234 v. Chr. | 233 v. Chr. | 232 v. Chr. | 231 v. Chr. | 230 v. Chr. | 229 v. Chr. | 228 v. Chr. | 227 v. Chr. | 226 v. Chr. | ► | ►► um 230 rüm: Adherbal, Admiral vun Karthago
Johann Nepomuk Cosmas Michael Denis, ok Sined der Barde (* 27. September 1729 in Schärding, Bayern, hüüd Böveröösterriek; † 29. September 1800 in Wien) weer en öösterrieksch Schriever, Översetter, Bibliothekar un Zooloog. De Jesuit Denis weer af 1759 Perfesser an dat Wiener Theresianum un af 1784 Kustos vun de Hoffbibliothek in Wien. Sien schriftstellerisch Wark umfaat neelatiensch Schooldramen in de jesuitisch Traditschoon, Lyrik un Karkenleeder; de lyrisch Warken hett he meest ünner dat Pseudonym Sined der Barde rutgeven (wobi Sined en Anagramm sein Nahnahm dorstellt). Denis schreev ok bibliothekswetenschaplich Warken un Lehrböker as ok 1762 dat eerst öösterrieksch Leesbook. In‘ ganzen düütsch Spraakruum bekannt wurr he dör de eerst düütsch Översetten vun de Warken vun "Ossian" (1768/69), de as angevlich Warken vun en gäälschen Barden begeistert in ganz Europa upnommen wurrn, aber en tietgenössisch Erfindung vun den Schotten James Macpherson weern. Denis hett över mehrere Johren den öösterriekschen Natuurforscher Johann Ignaz Schiffermüller hulpen, Bottervagels vun de Wiener Ümgegend to sammeln un to bearbeiten. As Ergevnis keem denn 1775 dat Systematische Verzeichnis der Schmetterlinge der Wienergegend herausgegeben von einigen Lehrern am k. k. Theresianum herut. De Sammlung in dat Kaiserlich Hof-Naturalienkabinett is 1848 upbrennt. 1801-1802 wurr denn de literarisch Nahlass vun
Pjöngjang (koreaansch 평양) is de Höövdstadt von Noordkorea. Se liggt an’t Över von’n Taedong. De Stadt sülvs mit ehre dunn 19 Stadtdelen harr an’n 1. Januar 2010 3.270.582 Inwahners, tohoop mit veer Kreise ümto de Stadt harr de Provinz Pjöngjang 4.138.187 Inwahners op en Rebeed von 2.653 km². Pjöngjang liggt in’n Noordwesten von de Koreaansche Halvinsel an’n Stroom Taedong op üm un bi 38 m över de See. De Ooldstadt liggt an’t rechte Över von’n Stroom, aver dat gifft ok en Neestadt an’t linke Över. Ok de Eilannen Rungna, Yanggak, Ssuk un Turu höört to de Stadt. De Legenn seggt, dat de Stadt 2333 v. Chr. von Dangun Wanggeom grünnt worrn wesen schall. Dat eerste echte Tüügnis von en Vörlöper von dat hüdige Pjöngjang is aver en olen Text, dat de Chinesen 108 v. Chr. bi Pjöngjang en Hannelskolonie grünnt hebbt. 427 is Pjöngjang denn de Höövdstadt von dat Königriek Goguryeo worrn. 668 hebbt de Chinesen ehr wedder innahmen. 1135 hett Myo Cheong, König von Goryeo, de Stadt to sien twete Höövdstadt maakt. Von 1592 bet 1593 hebbt de Japaners in de Stadt seten. 1627 kemen wedder de Chinesen un hebbt de Stadt dorbi ansteken. In’n Eersten Japaansch-Chineeschen Krieg hett
Yanggak (koreaansch 양각) is en 1,2 km² groot Warder in’n Stroom Taedong in Noordkorea. Dat is en Deel von de Höövdstadt Pjöngjang, Stadtdeel Chung-guyŏk. Mit dat rechte un linke (Stadtdeel Sŏngyo-guyŏk) Över von’n Taedong is de Warder över de Yanggak-Brügg verbunnen. Yanggak is noch lang vör allen för de Bueree bruukt worrn. Eerst in de Johren 1980 un 1990 hebbt se denn bilütten gröttere Bowarken anleggt. Dat sünd in’n Noordoosten dat Yanggak-Hotel von 1995 mit 48 Etaaschen un en Golfplatz, de Internatschonale Kinohall, in de ok dat Internatschonal Filmfestival Pjöngjang afhollen warrt, un in’e Midd dat Yanggak-Stadion von 1989, dat Platz för 30.000 Lüüd hett. Yanggak. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:38° 60′ N, 125° 45′ O
Rungna (koreaansch 릉라) is en 1,3 km² groot Warder in’n Stroom Taedong in Noordkorea. Dat is en Deel von de Höövdstadt Pjöngjang, Stadtdeel Chung-guyŏk. Mit dat rechte un linke (Stadtdeel Taedonggang-guyŏk) Över von’n Taedong is de Warder över de Rungna-Brügg un de Chongryu-Brügg verbunnen. Op den Warder liggt dat Maidag-Stadion, dat Platz för 150.000 Lüüd hett. Ans gifft dat noch en Boompark, en Topiari-Goorn un en Zoo. Op Rungna liggt ok dat eerste Waterwark von Pjöngjang, dat de Japaners 1900 boot harrn. Rungna. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:39° 3′ N, 125° 46′ O
Konyu is en lütten Warder in’n Stroom Taedong in Noordkorea. Dat liggt twischen Mangyŏngdae un den Warder Turu bi Pjöngjang. Konyu weer de Oort, an den de Koreaners in’n Juli 1866 de General Sherman ophollen un opbröcht hebbt. Op dat Eiland gifft dat en Denkmaal, dat dor an denkt. Ans gifft dat op Konyu ok noch en 17 Hektar groten Freetiedpark. Koordinaten:38° 59′ N, 125° 40′ O
Turu is en Warder in’n Stroom Taedong in Noordkorea. Dat is en Deel von de Höövdstadt Pjöngjang, Stadtdeel Rakrang-guyŏk. In’n Westen von Turu liggt de Warder Konyu, in’n Oosten de Warder Ssuk. Twischen Turu un Ssuk liggt bloot en lütten Fleet un de beiden Warders sünd över Brüggen verbunnen. Över Ssuk un de Chungsong-Brügg is Turu denn mit de Stadt Pjöngjang verbunnen. Twischen Konyu un Turu weer ok de Oort, an den de Koreaners in’n Juli 1866 de General Sherman ophollen un opbröcht hebbt. Koordinaten:38° 60′ N, 125° 41′ O
Ssuk is en lütten Warder in’n Stroom Taedong in Noordkorea. Dat is en Deel von de Höövdstadt Pjöngjang, Stadtdeel Rakrang-guyŏk. In’n Westen von Ssuk liggt de Warder Turu, in’n Oosten de Warder Yanggak. Twischen Ssuk un Turu liggt bloot en lütten Fleet un de beiden Warders sünd över Brüggen verbunnen. Na Yanggak sünd dat so bi 300 m. Ssuk is över de 1983 trechworrn Chungsong-Brügg mit de Övers rechts un links verbunnen. Op Ssuk sülvs liggt en Freetiedpark. Koordinaten:38° 59′ N, 125° 43′ O
De Taedong (koreaansch 대동) is en Stroom in Noordkorea. He hett sien Born in de Rangrim-Bargen, flütt dör de Höövdstadt Pjöngjang un münnt bi Nampo in de Bucht von Korea. Alltohoop is he 439 km lang. 1986 is de Nampo-Damm trech worrn, de acht Kilometer lang is un den Stroom na de Gele See hen afsperrt. De Damm schall vör Stormfloden schulen un dor warrt Frischwater för de Bueree rutnahmen. 36 Siels un dree Slüsen helpt, dat Scheep bet 50.000 BRT liekers den Taedong bet Nampo noch hoogföhren köönt. Scheep von 4000 BRT kaamt bet Songnim un Scheep von 2000 BRT bet 65 km vör’n Born. Baven an’n Stroom is an’n 5. Oktober 2005 de Nyongwon-Damm trech worrn, de Pjöngjang vör Stroomfloden schulen schall un as Kraftwark bruukt warrt. Taedong. Mehr Biller, Videos oder Audiodateien to’t Thema gifft dat bi Wikimedia Commons.
Disse Artikel is man blots en Stubben. Du kannst Wikipedia helpen un em verbetern. Dit Woort hett noch annere Bedüden: kiek dorför ünner São Paulo (Mehrdüdig Begreep). Paulínia is en Stadt in’n brasiliaanschen Bundsstaat São Paulo. Se hett 82.544 Inwahners op en Rebeet vun 139 km². Websteed vun de Stadt (portugeesch) Paulínia. Mehr Biller, Videos oder Audiodateien to’t Thema gifft dat bi Wikimedia Commons.
Robert Swinhoe (* 1. September 1836 in Kolkata; † 28. Oktober 1877 in London) weer en britisch Natuurforscher, Ornitholoog, Lepidopteroloog un Zooloog. Sien offiziell botanisch Autorenkürzel is „Swinhoe“. Swinhoe weer de Bröer vun Charles Swinhoe, en Grünnensliddmaat vun de Bombay Natural History Society. He wurr in Kolkata (Indien) boren, studeer an de University of London un is 1854 den konsularischen Korps in China bitreden. In sien free Tiet in China hett he natuurhistorsch Proeben sammelt, un wiel völ vun den vun hüm besöcht Rebeeden noch nie tovör för abendländisch Forschers togänglich weern, weern völ vun de vun hüm sammelt Oorten nee för de Wetenschap. Wege sien Swoorpunkt as Ornitholoog weern völ vun sien opdeckt Oorten Vögels, aber ok Fischen, Insekten (so as Bottervagels) un Söögdeerten wurr vun hüm sammelt. 1862 kehr he mit sien Sammlungen nah England torüch. Völ vun de vun hüm opdeckt Vagels hett John Gould in sien Wark Birds of Asia (1863) upführt. Tallriek Vagels un anner Deerten wurrn nah Swinhoe nömmt, so bispeelswies de Swinhoewellenlöper (Oceanodroma monorhis), de he sülvst 1867 eerstmals beschreven harr. Robert Swinhoe. Mehr Biller, Videos oder Audiodateien to’t Thema gifft dat bi Wikimedia Commons. Indrag un List vun de beschreven Plantennaams för
De Chungsong-Brügg is en Stratenbrügg över den Stroom Taedong in de noordkoreaansche Höövdstadt Pjöngjang. Se deit den Stadtdeel Pyongchon-guyok an dat rechte Över mit Nakrang-dong un Chungsong-dong an dat linke Över verbinnen. De Brügg is 1983 trech worrn un hett in de Midd ok noch en Aftwieg na dat Eiland Ssuk. Koordinaten:38° 59′ N, 125° 43′ O
De Rungna-Brügg is en Stratenbrügg över den Stroom Taedong in de noordkoreaansche Höövdstadt Pjöngjang. Se deit den Stadtdeel Moranbong-guyok an dat rechte Över över dat Eiland Rungna mit Taedonggang-guyok an dat linke Över verbinnen. Blangen de Rungna-Brügg is Rungna ok noch över de Chongnyu-Brügg anbunnen. De Brügg is 1986 anfungen un in’n September 1988 trech worrn un is 1070 m lang. Se is ok op de Achtersied von’n 500-Won-Schien to sehn. Rungna-Brügg. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:39° 2′ N, 125° 46′ O
De Chongnyu-Brügg is en Stratenbrügg över den Stroom Taedong in de noordkoreaansche Höövdstadt Pjöngjang. Se deit den Stadtdeel Moranbong-guyok an dat rechte Över över dat Eiland Rungna mit Taedonggang-guyok an dat linke Över verbinnen. Blangen de Chongnyu-Brügg is Rungna ok noch över de Rungna-Brügg anbunnen. De Schraagreep-Brügg is 1989 anfungen un 1994 trech worrn un is 450 m lang. Chongnyu-Brügg. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:39° 3′ N, 125° 46′ O
De Taedong-Brügg is en Stratenbrügg över den Stroom Taedong in de noordkoreaansche Höövdstadt Pjöngjang. Se deit den Stadtdeel Chung-guyok an dat rechte Över mit Taedonggang-guyok un Songyo-guyok an dat linke Över verbinnen. De Brügg is von de Japaners boot un 1905 trech worrn. Se is ok op de Achtersied von’n 500-Won-Schien to sehn. In’n Koreakrieg is de Brügg tweibummt worrn. Nadem chineesch Truppen op noordkoreaansch Sied in’n Krieg ingrepen harrn un de UN-Truppen trüggdringen deen, hebbt veel Lüüd versöcht, över de tweie Brügg na Süden to to flüchten. En Reeg Minschen sünd dor ok bi ümkamen. En Foto von disse Flucht, dat de Fotograaf Max Desfor an’n 5. Dezember 1950 maakt harr, hett later ünner den Titel Flucht von Flüchtlings över en wrack Brügg in Korea en Pulitzer-Pries för Fotografie wunnen. Taedong-Brügg. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:39° 2′ N, 125° 46′ O
De Okryu-Brügg is en Stratenbrügg över den Stroom Taedong in de noordkoreaansche Höövdstadt Pjöngjang. Se deit den Stadtdeel Chung-guyok an dat rechte Över mit Taedonggang-guyok an dat linke Över verbinnen. De 700 m lange un 28,5 m brede Balkenbrügg ut Spannbeton is 1959 anfungen un an’n 13. August 1960 trech worrn. Okryu-Brügg. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:39° 2′ N, 125° 46′ O
De Yanggak-Brügg is en Straten- un Iesenbahnbrügg över den Stroom Taedong in de noordkoreaansche Höövdstadt Pjöngjang. Se deit den Stadtdeel Chung-guyok an dat rechte Över över dat Eiland Yanggak mit Songyu-guyok an dat linke Över verbinnen. De Brügg is 1904 bet 1905 as Deel von de Keigi-Lien von de Japaners boot worrn. Yanggak-Brügg. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:38° 59′ N, 125° 45′ O